PMIndiaData/PMIndiaSum huggingface dataset:
પ્રધાનમંત્રીએ 50મા વિજય દિવસ પર મુક્તિજોદ્ધાઓ, બિરાંગનાઓ અને ભારતીય સશસ્ત્ર દળો દ્વારા બહાદુરી અને બલિદાનને યાદ કર્યું

પ્રધાનમંત્રી શ્રી નરેન્દ્ર મોદીએ 50મા વિજય દિવસ પર ભારતીય સશસ્ત્ર દળોના પર મુક્તિજોદ્ધાઓ, બિરાંગનાઓ અને બહાદુરોની મહાન બહાદુરી અને બલિદાનને યાદ કર્યું છે. શ્રી મોદીએ એમ પણ કહ્યું છે કે આ અવસર પર ઢાકામાં રાષ્ટ્રપતિજીની હાજરી દરેક ભારતીય માટે વિશેષ મહત્વ ધરાવે છે. એક ટ્વિટમાં, પ્રધાનમંત્રીએ કહ્યું; "50મા વિજય દિવસ પર, હું ભારતીય સશસ્ત્ર દળોના મુક્તિજોદ્ધાઓ, બિરાંગનાઓ અને બહાદુરોની મહાન બહાદુરી અને બલિદાનને યાદ કરું છું. સાથે મળીને, આપણે જુલમી દળો સામે લડ્યા અને હરાવ્યા. ઢાકામાં રાષ્ટ્રપતિજીની હાજરી દરેક ભારતીય માટે વિશેષ મહત્વ ધરાવે છે."
મંત્રીમંડળે 2015-20 દરમિયાન નાણાકીય ખોટ લક્ષ્ય તથા રાજ્યોની વધારાની નાણાકીય ખોટ પર 14માં નાણા પંચની ભલામણોને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે 2015-20માં નાણા ખોટ લક્ષ્ય તથા રાજ્યોની વધારાની નાણા ખોટ પર 14માં નાણા પંચની ભલામણોને મંજૂરી આપી દીધી છે. 14માં નાણા પંચે રાજ્યો માટે નાણા ખોટની સીમા સકલ રાજ્ય ઘરેલૂ ઉત્પાદ (જીએસડીપી)ના ત્રણ ટકા રાખી છે. નાણા પંચે રાજ્યોને વધારાની નાણા ખોટ માટે વાર્ષિક આધારે સુગમતા આપી છે. 14માં નાણા પંચે વિકાસ આવશ્યકતાઓ અને વર્તમાન દીર્ઘ આર્થિક આવશ્યકતાને જોતા એવા રાજ્યોને એક વર્ષમાં ત્રણ ટકાની સામાન્ય સીમા થી ઉપર અધિકત્તમ 0.5ની સુગમતા ઉપલબ્ધતા કરી છે જેનો ઋણ-જીએસડીપી ગુણોત્તર અનુકૂળ છે અને જેની પાછલા બે વર્ષોની વ્યાજ ચૂકવણી-મહેસૂલ પ્રાપ્તિ ગણોત્તર અનુકૂળ છે પરંતુ રાજ્યને વધારાની નાણા ખોટમાં સુગમતાની સુવિધા ત્યારે ઉપલબ્ધ થશે જ્યારે રાજ્યની વર્ષમાં કોઈ મહેસૂલી ખોટ નહીં હોય. જો કે નાણા વર્ષ 2015-16 સમાપ્ત થઈ ગયું છે, એટલે રાજ્યોને 2015-16 માટે વધારાની ઉધારીનો કોઈ લાભ નહીં મળે, પરંતુ 14માં નાણા પંચનો બાકીનો સમયગાળો એટલે કે 2016-17 થી 2019-20 માટે 14માં નાણા પંચ દ્વારા નક્કી કરાયેલા માનકોના આધારે રાજ્યોની પાત્રતા નિર્ભર કરશે. વર્ષ 2016-17 માટે 14માં નાણા પંચની જીએસડીપીના 0.5 ટકાની વધારાની ઉધારી માટે રાજ્યોની પ્રાપ્તિના નિર્ધારણ નિમ્ન લિખિત નાણા માનકોના આધાર પર કરાશે. એ) વર્ષ 2016-17 માટે રાજ્યની 2014-15ની મહેસૂલી સ્થિતિ (નાણા લેખા અનુસાર વાસ્તવિક) તથા 2015-16 (સંશોધિત અનુમાન) પ્રાસંગિક રહેશે. બી) 2016-17 માટે રાજ્યની પાત્રતા નિર્ધારિત કરવા માટે 2014-15ના રાજ્યના નાણા હિસાબમાં દર્શાવેલ આઈપી/ટીઆરઆર ગુણોત્તર તથા ઋણ/જીએસડીપી ગુણોત્તર પ્રાસંગિક રહેશે. જો રાજ્ય 2016-17 થી 2018-19ના 14મા નાણા પંચના સમયમાં કોઈપણ વિશેષ વર્ષમાં જીએસડીપીની ત્રણ ટકાની સ્વીકૃતિ નાણા ખોટનો પૂરો ઉપયોગ નહી કરે તો રાજ્ય આ રકમનો ઉપયોગ આગળના વર્ષમાં કરી શકે છે પરંતુ એ 14માં નાણા પંચના સમયગાળામાં જ ઉપયોગ કરી શકે છે.
પ્રધાનમંત્રીએ રવિ કુમાર દહિયાને ટોક્યો ઓલિમ્પિક 2020માં કુસ્તીમાં રજત પદક જીતવા બદલ અભિનંદન પાઠવ્યા હતા

પ્રધાનમંત્રી શ્રી નરેન્દ્ર મોદીએ રવિ કુમાર દહિયાને ટોક્યો ઓલિમ્પિક 2020માં કુસ્તીમાં રજત પદક જીતવા બદલ અભિનંદન પાઠવ્યા છે અને તેમને ઉલ્લેખનીય કુસ્તીબાજ ગણાવ્યા છે. એક ટ્વિટમાં પ્રધાનમંત્રીએ કહ્યું; "રવિ કુમાર દહિયા એક ઉલ્લેખનીય કુસ્તીબાજ છે! તેમની લડવાની ભાવના અને દ્રઢતા ઉત્કૃષ્ટ છે. તેમને #
શ્રી રાજીવ ગૌબાએ નવા કેબિનેટ સચિવ તરીકે જવાબદારી સંભાળી

શ્રી રાજીવ ગૌબાએ આજે શ્રી પી કે સિંહાની વયનિવૃત્તિ પછી ભારત સરકારમાં નવા કેબિનેટ સચિવ તરીકે જવાબદારી સંભાળી હતી. તેઓ ઝારખંડ કેડર (1982 બેચ)ના આઇએએસ અધિકારી છે અને કેન્દ્રીય ગૃહ સચિવ, ભારત સરકારનાં શહેરી વિકાસ મંત્રાલયનાં સચિવ અને ઝારખંડનાં મુખ્ય સચિવ જેવા મહત્ત્વપૂર્ણ પદો સંભાળી ચૂક્યા છે. તેઓ આંતરરાષ્ટ્રીય નાણાકીય ભંડોળ (એમઆઇએફ)માં ભારતનું પ્રતિનિધિત્વ પણ કરી ચૂક્યા છે. શ્રી ગૌબા કેન્દ્ર અને રાજ્ય સરકારો તેમજ આંતરરાષ્ટ્રીય સંસ્થાઓમાં સંરક્ષણ, વહીવટ અને નાણાકીય ક્ષેત્રોમાં પોતાનાં વિસ્તૃત અને બહોળા અનુભવને નવી કામગીરીમાં લાવ્યાં છે. તેઓ કલમ 370 નાબૂદ કરવાનાં અને જમ્મુ અને કાશ્મીરનું પુનર્ગઠન કરવાનાં કેન્દ્ર સરકારનાં નિર્ણયનો અમલ કરનાર મુખ્ય અધિકારીઓમાં સામેલ હતાં તેમજ આ નિર્ણયનાં સરળ અને અસરકારક અમલનો ઘણો શ્રેય એમને જાય છે. દરેક બારીક વિગત પર નજર રાખનાર તેઓ ગૃહ મંત્રાલયમાં આ પહેલો ઘડવામાં અને અમલીકરણનું નેતૃત્વ કરતાં હતાં. એક નાની ખાસ ટીમ સાથે તેમણે બંધારણીય અને કાયદાકીયપાસાઓને નિર્ણાયક ઓપ આપ્યો હતો, અને વહીવટી અને સુરક્ષાની વ્યવસ્થા પર કામ કર્યું હતું. અગાઉ ગૃહ મંત્રાલયમાંઅધિક સચિવતરીકેનાકાર્યકાળહતાં, જે દરમિયાન તેમણે 2015માં બહુપાંખીય કાર્યયોજના તૈયાર કરી હતી, જેથી એલડબલ્યુઈ (લેફ્ટિસ્ટ વિંગ એક્સ્ટિમિઝમ)ને નિયંત્રણ લઈ શકાય અને આ માટેનાં અમલીકરણનું નેતૃત્વ કર્યું હતું, જેનાં પરિણામે માઓવાદનાં પ્રભાવ હેઠળનાં વિસ્તારોમાં નોંધપાત્ર ઘટાડો થયો છે. ગૃહ મંત્રાલય ઉપરાંત શ્રી ગૌબાએ કેન્દ્ર સરકારમાં શહેરી વિકાસ, સંરક્ષણ, પર્યાવરણ અને વન તથા ઇલેક્ટ્રોનિક્સ અને ઇન્ફોર્મેશન ટેકનોલોજી વિભાગ જેવા વિસ્તૃત ક્ષેત્રોમાં કામ કર્યું છે. ઝારખંડનાં મુખ્ય સચિવ તરીકે શ્રી ગૌબાએ મોટાં વહીવટી અને આર્થિક સુધારા પ્રસ્તુત કર્યા હતા, જેમાં વ્યવસાયિકોનો મોટી વયે પ્રવેશ, મંત્રાલયોનું કદ નાનું કરવું અને શ્રમ સુધારાઓ સામેલ છે. એમનાં કાર્યકાળ દરમિયાન ઝારખંડેવેપારવાણિજ્ય સરળ કરવાની સૂચિમાંતળિયેથી ત્રીજા સ્થાન સુધીની હરણફાળ ભરી હતી. શ્રી ગૌબાએ આંતરરાષ્ટ્રીય નાણા ભંડોળ (આઇએમએફ)નાં બોર્ડમાં ચાર વર્ષ સુધી દેશનું પ્રતિનિધિત્વ પણ કર્યું છે.
ભારત અને જર્મની વચ્ચે સૌર ઉર્જા અંગે સમજૂતી કરાર

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રિય મંત્રીમંડળે ઓક્ટોબર, 2015માં ભારત અને જર્મની વચ્ચે સૌર ઉર્જા ક્ષેત્રે દ્વિપક્ષીય વિકાસ સહયોગ વધારવા અંગે થયેલા સમજૂતી કરારને મંજૂરી આપી છે. આ કરાર હેઠળ ટેકનિકલ અને નાણાંકીય સહકાર દ્વારા ભારતમાં સૌર ઉર્જાનો વપરાશ વધારવામાં આવશે. આ સમજૂતી કરારને પગલે બંને દેશો વચ્ચે દ્વિપક્ષીય સહકાર વધુ મજબૂત બનશે. સમજૂતી કરાર હેઠળ, જર્મની
પ્રધાનમંત્રીએ બેંગલુરુના વિધાન સૌધા ખાતે સંત કવિ શ્રી કનક દાસ અને મહર્ષિ વાલ્મિકીની પ્રતિમાઓને પુષ્પાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ આજે બેંગલુરુના વિધાન સૌધા ખાતે સંત કવિ શ્રી કનક દાસ અને મહર્ષિ વાલ્મિકીની પ્રતિમાઓને પુષ્પાંજલિ અર્પણ કરી હતી. શ્રી કનક દાસને શ્રદ્ધાંજલિ અર્પણ કર્યા પછી, પ્રધાનમંત્રીએ ટ્વીટ કર્યું: “આજે, કનક દાસ જયંતીના શુભ અવસર પર, મેં બેંગલુરુમાં શ્રી કનક દાસને શ્રદ્ધાંજલિ આપી. અમને ભક્તિનો માર્ગ બતાવવા, કન્નડ સાહિત્યને સમૃદ્ધ બનાવવા અને સામાજિક એકતાનો સંદેશ આપવા બદલ અમે તેમના હંમેશા આભારી રહીશું.” આજે, કનક દાસ જયંતીના શુભ અવસર પર, મેં બેંગલુરુમાં શ્રી કનક દાસને શ્રદ્ધાંજલિ આપી. આપણને ભક્તિનો માર્ગ બતાવવા, કન્નડ સાહિત્યને સમૃદ્ધ કરવા અને સામાજિક એકતાનો સંદેશ આપવા બદલ આપણે તેમના હંમેશા આભારી રહીશું.
પ્રધાનમંત્રીએ લોહરીના અવસરે લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ લોહરી પ્રસંગે લોકોને શુભેચ્છા પાઠવી છે. “લોહરીની શુભકામના. આ વિશેષ તહેવાર દરેકના જીવનમાં આનંદ અને સારા આરોગ્ય લાવે.” પ્રધાનમંત્રીએ કહ્યું “દેશવાસીઓને લોહરીની ખૂબ ખૂબ શુભેચ્છાઓ. ઉત્સાહ અને ઉમંગનો આ ઉત્સવ આપ સૌના જીવનમાં સુખ અને સમૃદ્ધિ લાવે, ”
પ્રધાનમંત્રીએ ભાગલપુરમાં વિસ્ફોટમાં જાનહાનિ પર દુઃખ વ્યક્ત કર્યું

પ્રધાનમંત્રી શ્રી નરેન્દ્ર મોદીએ ભાગલપુરમાં વિસ્ફોટમાં થયેલી જાનહાનિ પર દુઃખ વ્યક્ત કર્યું છે. પ્રધાનમંત્રીએ આ ઘટના સંબંધિત પરિસ્થિતિ પર મુખ્યમંત્રી શ્રી નીતિશ કુમાર સાથે વાત કરી છે અને કહ્યું છે કે વહીવટીતંત્ર રાહત અને બચાવ કામગીરીમાં વ્યસ્ત છે, અને પીડિતોને તમામ શક્ય સહાય પૂરી પાડવામાં આવી રહી છે. એક ટ્વિટમાં, પ્રધાનમંત્રીએ કહ્યું; "બિહારના ભાગલપુરમાં વિસ્ફોટના કારણે જાનહાનિના સમાચાર ચિંતાજનક છે. હું ઘાયલોને ઝડપથી સ્વસ્થ થવાની કામના કરું છું. ઘટના સંબંધિત પરિસ્થિતિ પર મુખ્યમંત્રી @
પ્રધાનમંત્રી શ્રીએ જાણીતા અર્થશાસ્ત્રી અને ભૂતપૂર્વ કેન્દ્રીય મંત્રી પ્રોફેસર વાયકે અલઘના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જાણીતા અર્થશાસ્ત્રી અને ભૂતપૂર્વ કેન્દ્રીય મંત્રી પ્રોફેસર વાયકે અલઘના નિધન પર ઘેરા શોકની લાગણી વ્યક્ત કરી છે. એક ટ્વીટમાં, વડા પ્રધાને કહ્યું; "પ્રોફેસર વાય.કે. અલઘ એક પ્રતિષ્ઠિત વિદ્વાન હતા જેઓ જાહેર નીતિના વિવિધ પાસાઓ, ખાસ કરીને ગ્રામીણ વિકાસ, પર્યાવરણ અને અર્થશાસ્ત્ર વિશે પ્રખર હતા. તેમના નિધનથી હું દુઃખી છું. હું અમારી વાતચીતની પ્રશંસા કરીશ. મારા વિચારો તેમના પરિવાર અને મિત્રો સાથે છે. ઓમ શાંતિ. "
પ્રધાનમંત્રીએ તબીબી હેતુઓ માટે વાયુરૂપી ઑક્સિજનના વપરાશની સમીક્ષા કરી

ઑક્સિજનના પુરવઠા અને ઉપલબ્ધતાને વધારવા માટે નવીન ઉપાયો શોધવાના પોતાના નિર્દેશને અનુરૂપ પ્રધાનમંત્રી શ્રી મોદીએ આજે વાયુરૂપી ઑક્સિજનના વપરાશની સમીક્ષા કરવા એક મીટિંગની અધ્યક્ષતા કરી હતી. સ્ટીલ પ્લાન્ટ્સ, પેટ્રોકેમિકલ યુનિટ્સ સાથેની રિફાઇનરીઓ, ભારે દહનક્રિયા પ્રક્રિયા સાથેના ઉદ્યોગો, પાવર પ્લાન્ટ્સ ઇત્યાદિ ઘણા ઉદ્યોગો પાસે ઑક્સિજન પ્લાન્ટ્સ છે જે વાયુરૂપી ઑક્સિજન ઉત્પન્ન કરે છે જે પ્રક્રિયામાં વપરાય છે. આ ઑક્સિજનને તબીબી ઉપયોગ માટે લઈ શકાય. જે વ્યૂહરચના કામમાં લેવાઇ રહી છે એમાં આવશ્યક શુદ્ધતાનો વાયુરૂપી ઑક્સિજન ઉત્પન્ન કરતા ઔદ્યોગિક એકમોને ઓળખી કાઢીને એને જે શહેરો/ ગીચ વિસ્તારો/ માગ ધરાવતા કેન્દ્રોની નજીક હોય એ રીતે શૉર્ટ લિસ્ટ કરવા અને એ સ્ત્રોત નજીક ઑક્સિજન બૅડ્સ સહિત હંગામી કોવિડ કૅર સેન્ટર્સ સ્થાપવામાં આવે છે. આવી 5 સુવિધાઓ માટે એક પાઇલટની પહેલ પણ શરૂ કરી દેવાઇ છે અને એમાં સારી પ્રગતિ થઈ છે. પ્લાન્ટ ચલાવતા જાહેર ક્ષેત્રના એકમો કે ખાનગી ઉદ્યોગો મારફત આ કામ કેન્દ્ર અને રાજ્ય સરકારોના સંકલન સાથે પરિપૂર્ણ થઈ રહ્યું છે. એમ અપેક્ષિત છે કે આવા પ્લાન્ટ્સ નજીક કામચલાઉ હૉસ્પિટલો બનાવીને ટૂંકા ગાળામાં આશરે 10,000 ઑક્સિજનેટેડ બૅડ્સ ઉપલબ્ધ કરી શકાય છે. મહામારીને પહોંચી વળવા માટે રાજ્ય સરકારોને ઑક્સિજન સુવિધાયુક્ત બૅડ્સ સાથેની આવી સુવિધાઓ સ્થાપવા માટે રાજ્ય સરકારોને પ્રોત્સાહિત કરાઇ રહી છે. પ્રધાનમંત્રીએ પીએસએ પ્લાન્ટ્સની સ્થાપના અંગેની પ્રગતિની પણ સમીક્ષા કરી હતી. તેમને માહિતી આપવામાં આવી કે પીએમ કૅર્સ, જાહેર ક્ષેત્રના એકમો અને અન્યોના યોગદાન મારફત આશરે 1500 જેટલા પીએસએ પ્લાન્ટ્સ સ્થાપનાની પ્રક્રિયામાં છે. તેમણે અધિકારીઓને આ પ્લાન્ટ્સ ઝડપથી પરિપૂર્ણ થાય એ સુનિશ્ચિત કરવા નિર્દેશ આપ્યો હતો. પ્રધાનમંત્રીના પ્રિન્સિપાલ સેક્રેટરી, કૅબિનેટ સચિવ, ગૃહ સચિવ, માર્ગ પરિવહન અને હાઇ વેઝ સચિવ અને અન્ય વરિષ્ઠ અધિકારીઓએ આ મીટિંગમાં ભાગ લીધો હતો.
મંત્રીમંડળે જાહેર સંકુલ (ગેરકાયદેસર કબજો હટાવવો) કાયદા, 1971માં સુધારો કર્યો, જેથી સરકારી રહેણાંક આવાસનો કબજો મેળવવાની પ્રક્રિયા સરળ અને ઝડપી બનશે

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠકે જાહેર સંકુલ (ગેરકાયદેસર કબજેદારોનો કબજો છોડાવવા) કાયદા, 1971 (પીપીઇ કાયદો, 1971)ની કલમ 2 અને કલમ 3માં સુધારો કરવા મંજૂરી આપી છે, જે માટે કાયદાની કલમ 2માં નવી જોગવાઈમાં ‘નિવાસી આવાસ વ્યવસાય’ની વ્યાખ્યા ઉમેરવામાં આવી છે અને કાયદાની કલમ 3ની પેટાકલમ 3એની નીચે નવી પેટાકલમ 3બીમાં ‘નિવાસી આવાસ વ્યવસાય’માંથી કબજો છોડાવવા સંબંધિત જોગવાઈઓ ઉમેરવામાં આવી છે. આ સુધારો એસ્ટેટ અધિકારીને નિશ્ચિત સમયગાળા માટે કે લાઇસન્સના આધારે ફાળવણીના ઓર્ડરને આધારે તેમની કામગીરીના ગાળા દરમિયાન ફાળવવામાં આવેલા રહેવાસી આવાસમાંથી ગેરકાયદેસર કબજેદારોનો કબજો છોડાવવા માટે સંક્ષિપ્ત કાર્યવાહી કરવા સક્ષમ બનાવશે, કારણ કે આ પ્રકારના રહેવાસીઓ મકાન ખાલી ન કરવાથી નવા લોકો માટે મકાનો અનુપલબ્ધ થાય છે. એટલે હવે એસ્ટેટ અધિકારી આ પ્રકારની પૂછપરછ કરી શકે છે, કારણ કે તેઓ કેસના સંજોગોમાં અનુકૂળ ગણાય છે અને એટલે તેમને કાયદાની કલમ 4, 5 અને 7 મુજબ સૂચિત વિસ્તૃત પ્રક્રિયાઓ અનુસરવી નહીં પડે. એસ્ટેટ અધિકારીઓ આ પ્રકારની વ્યક્તિઓને કબજો ખાલી કરવાનો ઓર્ડર પણ આપી શકે છે, જેમાં તેઓ નવી કલમમાં સૂચિત પ્રક્રિયાને અનુસરશે. જો આ પ્રકારની વ્યક્તિ ઓર્ડર મુજબ કબજો ખાલી કરવાનો ઇનકાર કરશે કે નહીં કરે, તો એસ્ટેટ અધિકારી તેમને સંકુલમાંથી બહાર કરી શકે છે અને સંકુલનો કબજો લઈ શકે છે તથા આ હેતુ માટે બળપૂર્વકની કામગીરીની જરૂર પડે તો તેનો ઉપયોગ કરી શકે છે. એટલે સુધારો સરકારી આવાસોમાંથી ગેરકાયદેસર કબજેદારોને સરળતાપૂર્વક અને ઝડપથી બહાર કરવાની સુવિધા આપશે. આ સુધારાઓને પરિણામે ભારત સરકાર હવે સુનિશ્ચિત કરી શકે કે ગેરકાયદેસર કબજેદારોને સરકારી આવાસમાંથી ઝડપથી અને સરળતાપૂર્વક બહાર કાઢી શકાશે તથા ખાલી આવસો લાયક સરકારી કર્મચારીઓને ફાળવી શકાશે, જેથી વેઇટિંગ પીરિયડમાં ઘટાડો થાય. આ સુધારા સરકારી આવાસમાંથી ગેરકાયદેસર કબજેદારોને સરળતાપૂર્વક અને ઝડપથી બહાર કાઢવાની સુવિધા આપશે, કારણ કે મકાનો સમયસર ખાલી ન થવાથી નવા કર્મચારીઓને મકાન મળતા નથી. આ સુધારાથી મકાન મેળવવાની રાહ જોતી વ્યક્તિઓની યાદીમાં સામેલ લોકોને રહેણાંક આવાસના લાભમાં વધારો થશે. લાભાર્થીઓમાં કેન્દ્ર સરકારના કર્મચારીઓ સામેલ છે, જેઓ જનરલ પૂલ રેસિડેન્શિયલ એકોમોડેશન (જીપીઆરએ) માટે લાયક છે અને તેમનો વારો આવવાની રાહ જુએ છે. પૃષ્ઠભૂમિઃ ભારત સરકાર પીપીઇ કાયદા, 1971ની જોગવાઈઓ હેઠળ સરકારી મકાનો પર ગેરકાયદેસર રીતે કબજો જમાવી દેનાર લોકોને બહાર કરશે. જોકે આ પ્રક્રિયામાં અસાધારણ રીતે લાંબો સમય લાગે છે, જેથી નવા કર્મચારીઓને સરકારી મકાનોની ઉપલબ્ધતામાં ઘટાડો થાય છે.
કેન્દ્રીય મંત્રીમંડળે ભારત અને કંબોડિયા વચ્ચે રોકાણો વધારવા માટે દ્વિપક્ષીય રોકાણ સંધિને લીલી ઝંડી આપી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રીય મંત્રીમંડળે ભારત અને કંબોડિયા વચ્ચે દ્વિપક્ષીય રોકાણ સંધિ (બીઆઈટી)ને મંજૂરી આપી છે. સંધિ મુજબ બંને દેશોમાં પરસ્પર રોકાણનો પ્રવાહ વધારવાના હેતુથી બંને દેશ અન્ય દેશમાં રોકાણોને પ્રોત્સાહન આપવા તેમજ મદદ કરવા પ્રયાસો કરશે. સંધિને કારણે પ્રત્યેક દેશને અન્ય દેશના રોકાણકારો માટે અનુકૂળ માહોલ પોતાના દેશમાં સર્જવા માટે તેમજ પોતાના કાયદા અનુસાર રોકાણોને માન્ય કરવા પ્રોત્સાહન મળશે. કેન્દ્રીય મંત્રીમંડળે ડિસેમ્બર, 2015માં મંત્રીમંડળમાં મંજૂર કરેલા ઈન્ડિયન મોડેલ બીઆઈટીના મૂળ લખાણ અનુસાર થયેલી આ સૌપ્રથમ દ્વિપક્ષીય રોકાણ સંધિ છે.
ભારતીય સંકેત ભાષા અનુસંધાન કેન્દ્રની સ્થાપના

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠકમાં આજે ભારતીય સંકેત ભાષા અનુસંધાન તેમજ પ્રશિક્ષણ કેન્દ્ર (આઈએસએલઆરટીસી)ને મંજૂરી આપાઈ છે. આ સંસ્થા નોધણી અધિનિયમ 1860 અંતર્ગતની એક સંસ્થા હશે. આઈએસએલઆરટીસી સામાજિક ન્યાય અને અધિકારીતા મંત્રાલયના નિશક્તજનોના સશક્તિકરણથી સંબંધિત વિભાગના તત્વાધાનમાં હશે. તેને શરૂઆતમાં નવી દિલ્હીમાં ઈન્સ્ટીટ્યૂટ ફૉર ફિજીકલ હેન્ડિકેપ્ડમાં સ્થાપિત કરવામાં આવશે. આ નિર્ણયથી દેશમાં સાંભળવામાં અક્ષમ 50 લાખ લોકોને મદદ મળશે. આનાથી તેમના શિક્ષણ, કાર્યસ્થળ અને સાર્વજનિક જીવનની બધી ગતિવિધિઓમાં પહોંચ વધશે. આ કેન્દ્ર એક સંસ્થા હશે જેમાં એક અધ્યક્ષ હશે અને તેની જનરલ કાઉન્સિલમાં 12 સભ્યો હશે. તેમની એક કાર્યકારી પરિષદ પણ હશે. જેમાં અધ્યક્ષ અને 9 સભ્યો, કેટલાક પદાધિકારીઓ અને સાંભળવામાં અક્ષમ લોકોના રાષ્ટ્રીય સ્તરના સંગઠનો / વિશ્વવિદ્યાલયો / એકડમીક સંસ્થાનોના વિશેષજ્ઞોના રૂપમાં અન્ય સભ્યો તથા ભારતીય સંકેત ભાષા (આઈએસએલ)ના સ્વતંત્ર વિશેષજ્ઞ હશે. આ સમુદાયની સમાન આઈએસએલ અને સંબંધિત બાબતોથી સંકળાયેલી જરૂરિયાતો લાંબા સમયથી નજરઅંદાજ કરાતી હતી અને આ સમસ્યાઓને સાંભળવામાં અક્ષમ લોકો માટે કાર્ય કરનારા વિભિન્ન સંગઠનો દ્વારા નોંધાવાતી હતી. આ કેન્દ્ર એકેડમીક વિકાસ, ભારતીય સંકેત ભાષાના પ્રશિક્ષણ અને પ્રચારનો માર્ગ પ્રશસ્ત કરશે. કેન્દ્ર સંકેત ભાષાના વ્યાખ્યાકારોના વિકાસ, અનુસંધાન તેમજ વિકાસ તથા નવી પ્રૌદ્યોગિકી પર મુખ્ય રૂપથી ધ્યાન કેન્દ્રિત કરશે. આનાથી સાંભળવામાં અક્ષમ લોકોના જીવનના દરેક પહેલુમાં પૂર્ણ રીતે ભાગ લેવાનો સમાન અવસર ઉપલબ્ધ થઈ શકશે.
પીએમએ 76મા સ્વતંત્રતા દિવસની શુભેચ્છાઓ માટે વિશ્વના નેતાઓનો આભાર માન્યો

પ્રધાનમંત્રી શ્રી નરેન્દ્ર મોદીએ 76મા સ્વતંત્રતા દિવસ નિમિત્તે વિશ્વના નેતાઓને તેમની શુભકામના અને શુભેચ્છાઓ માટે આભાર માન્યો છે. ઑસ્ટ્રેલિયાના પ્રધાનમંત્રીના ટ્વીટના જવાબમાં, પ્રધાનમંત્રીએ કહ્યું; “પ્રધાનમંત્રી એન્થોની અલ્બેનીઝ, સ્વતંત્રતા દિવસની તમારી શુભેચ્છાઓ બદલ આભાર. ભારત અને ઓસ્ટ્રેલિયા વચ્ચેની મિત્રતા સમયની કસોટી પર ખરી ઉતરી છે અને આપણા બંને લોકોને ઘણો ફાયદો થયો છે.” માલદીવના રાષ્ટ્રપતિની ટ્વીટના જવાબમાં પ્રધાનમંત્રીએ કહ્યું; “અમારા સ્વતંત્રતા દિવસ પર તમારી શુભેચ્છાઓ બદલ આભાર, રાષ્ટ્રપતિ @ibusolih. અને મજબૂત ભારત-માલદીવ મિત્રતા પર તમારા ઉષ્માભર્યા શબ્દો માટે હું હૃદયપૂર્વક આબાર માનું છું.” ફ્રાન્સના રાષ્ટ્રપતિના ટ્વીટના જવાબમાં, પ્રધાનમંત્રીએ કહ્યું; “પ્રમુખ @. ભારત-નેપાળની મિત્રતા આવનારા વર્ષોમાં વધુ ગાઢ બની રહે.”
પ્રધાનમંત્રીએ ઈન્ડોનેશિયામાં સુનામીને કારણે જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઈન્ડોનેશિયામાં જ્વાળામુખીનો વિસ્ફોટ થયા બાદ આવેલા સુનામીને કારણે જાનહાનિ થવા પર શોક વ્યક્ત કર્યો હતો. પ્રધાનમંત્રીએ કહ્યું, “ઈન્ડોનેશિયામાં જ્વાળમુખીનો વિસ્ફોટ થયા બાદ આવેલા સુનામીને કારણે જાનહાનિ અને નુકસાનથી ખૂબ દુઃખ થયું. શોકગ્રસ્ત પરિવારોને સહાનુભૂતિ તથા ઇજાગ્રસ્તો ઝડપથી સ્વસ્થ થાય એવી પ્રાર્થના. ભારત અમારા દરિયાઈ પાડોશી અને મિત્રને રાહત કાર્યમાં મદદ માટે તૈયાર છે.”
પ્રધાનમંત્રીએ તેલંગાણામાં અકસ્માતને કારણે થયેલી જાનહાનિ પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ તેલંગાણાના કામરેડ્ડી જિલ્લામાં એક અકસ્માતને કારણે થયેલી જાનહાનિ પર ઊંડો શોક વ્યક્ત કર્યો છે. શ્રી મોદીએ તેલંગાણાના કામરેડ્ડી જિલ્લામાં અકસ્માતનો ભોગ બનેલા લોકો માટે પ્રધાનમંત્રી રાષ્ટ્રીય રાહત ભંડોળ (
પ્રધાનમંત્રીએ લોકોને મહાવીર જયંતી પ્રસંગે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ કહ્યું હતું કે ભગવાન મહાવીરનો જીવન સંદેશ આપણને શાંતિ અને આત્મસંયમનો ઉપદેશ આપે છે. મહાવીર જયંતીના પવિત્ર તહેવાર નિમિતે, પ્રધાનમંત્રીએ ભગવાન મહાવીરને પ્રાર્થના કરી હતી કે સૌને સ્વસ્થ રાખે અને આપણા પ્રયાસોને સફળતાના આશીર્વાદ આપે.
પ્રધાનમંત્રી 21 ઓક્ટોબરના રોજ એઈમ્સ નવી દિલ્હીના ઝજ્જર પરિસરમાં રાષ્ટ્રીય કેન્સર ઈન્સ્ટિટ્યુટમાં ઈન્ફોસિસ ફાઉન્ડેશન વિશ્રામ સદનનું ઉદ્ઘાટન કરશે

પ્રધાનમંત્રી શ્રી નરેન્દ્ર મોદી 21 ઓક્ટોબર, 2021ના રોજ સવારે 10.30 વાગ્યે એઈમ્સ નવી દિલ્હીના ઝજ્જર પરિસરમાં રાષ્ટ્રીય કેન્સર ઈન્સ્ટિટ્યુટ (એનસીઆઈ)માં ઈન્ફોસિસ ફાઉન્ડેશન વિશ્રામ સદનનું ઉદ્ઘાટન કરશે, જેના પછી આ પ્રસંગે તેઓ સંબોધન કરશે. ઈન્ફોસિસ ફાઉન્ડેશન દ્વારા 806 પથારીવાળા વિશ્રામ સદનનું નિર્માણ કોર્પોરેટ સામાજિક ઉત્તરદાયિત્વના એક ભાગરૂપે, કેન્સરના દર્દીઓ સાથે આવનારા લોકોને વાતાનુકૂલિત આવાસ સુવિધાઓ પ્રદાન કરવા માટે કરવામાં આવ્યું છે કે જેઓને લાંબા સમય સુધી હોસ્પિટલોમાં રહેવું પડે છે. તેનું નિર્માણ ફાઉન્ડેશન દ્વારા લગભગ 93 કરોડ રૂપિયાના ખર્ચે કરવામાં આવ્યું છે. આ એનસીઆઈની હોસ્પિટલ અને ઓપીડી બ્લોકની નજીક આવેલું છે. આ પ્રસંગે કેન્દ્રીય આરોગ્ય તેમજ પરિવાર કલ્યાણ મંત્રી શ્રી મનસુખ માંડવિયા, હરિયાણાના મુખ્યમંત્રી શ્રી મનોહર લાલ ખટ્ટર અને ઈન્ફોસિસ ફાઉન્ડેશનના અધ્યક્ષ સુશ્રી સુધા મૂર્તિ પણ ઉપસ્થિત રહેશે.
પ્રધાનમંત્રીએ બીએસએફના જવાનોને બીએસએફના સ્થાપના દિવસ નિમિત્તે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ બીએસએફના જવાનોને બીએસએફના સ્થાપના દિવસ નિમિત્તે શુભેચ્છા પાઠવી હતી. પ્રધાનમંત્રીએ કહ્યું કે, “બીએસએફના જવાનો અને તેના પરિવારજનોને બીએસએફના સ્થાપના દિવસની શુભેચ્છાઓ. આ દળ આપણી સરહદના રક્ષણ માટે લગનપૂર્વક કાર્ય કરી રહ્યું છે. કુદરતી આપત્તિ અને સંકટની પરિસ્થિતિ દરમિયાન બીએસએફના જવાનો હંમેશા આપણા નગરિકોની સેવામાં હોય છે. બીએસએફ પરિવારને શુભકામનાઓ.”
પ્રધાનમંત્રી અને જોર્ડનના રાજા વચ્ચે ટેલીફોન પર પર વાતચીત થઇ

પ્રધાનમંત્રી શ્રી નરેન્દ્ર મોદીએ આજે જોર્ડન દેશના શાહી પરિવારના રાજા કિંગ અબ્દુલ્લાહ સાથે ટેલીફોન પર વાર્તાલાપ કર્યો હતો. પ્રધાનમંત્રીએ મહામહિમ અને જોર્ડનના લોકોને આગામી સમયમાં શરૂ થઇ રહેલા પવિત્ર રમજાન મહિનાની શુભેચ્છા પાઠવી હતી. બંને નેતાઓ વચ્ચે કોવિડ-19 મહામારીના કારણે દુનિયા સમક્ષ ઉભા થયેલા પડકારો અંગે ચર્ચા થઇ હતી અને તેને નિયંત્રણમાં લેવા માટે પોતાના દેશમાં લેવાયેલા પગલાં અંગે બંનેએ એકબીજાને જાણકારી આપી હતી. તેઓ માહિતી અને શ્રેષ્ઠ આચરણોનું આદાનપ્રદાન કરીને તેમજ જરૂરી પૂરવઠો પહોંચાડીને શક્ય હોય એટલા મહત્તમ સ્તરે એકબીજાને સહકાર આપવા માટે પણ સંમત થયા હતા. પ્રધાનમંત્રીએ જોર્ડનમાં વસતા ભારતીયોને પૂરતો સહકાર આપવા બદલ મહામહિમનો આભાર વ્યક્ત કર્યો હતો. બંને નેતા સંમત થયા હતા કે, તેમની ટીમો કોવિડ-19 સંબંધિત મુદ્દાઓ પર અને પ્રાંતિય તેમજ વૈશ્વિક મુદ્દાઓ પર પણ સંપર્કમાં રહેશે.
ભારત અને જોર્ડન વચ્ચે માહિતી અને ટેકનિકલ અને ઇલેક્ટ્રોનિક્સના ક્ષેત્રે સહયોગ વધારવા માટે સમજૂતિ

પ્રધાનમંત્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ઓક્ટોબર 2015માં ભારત અને જોર્ડન વચ્ચે પરસ્પર માહિતી અને ટેકનોલોજી અને ઇલેક્ટ્રોનિક્સના ક્ષેત્રમાં સહયોગ વધારવા તથા પ્રોત્સાહન આપવા માટે એક સમજૂતિ કરાર (એમઓયુ) અંગેની માહિતી મંત્રીમંડળને પૂરી પાડવામાં આવી. આ એમઓયુ, બન્ને દેશ વચ્ચે માહિતી અને ટેકનીકલ તથા ઇલેક્ટ્રોનિક્સના ક્ષેત્રમાં ઔદ્યોગિક, ટેકનોલોજી અને વાણિજ્યિક સહયોગમાં વધારો કરશે તથા તેને મજબૂતિ પૂરી પાડશે. સાથે સાથે આના માધ્યમથી બન્ને દેશો વચ્ચેની ભાગીદારીને કાયમ રાખવા માટે સંસ્થાનિક અને ક્ષમતા નિર્માણના ક્ષેત્રમાં સહયોગ કાર્યક્રમોનો અમલ કરવામાં આવશે. બન્ને દેશો વચ્ચેના સહયોગના મુખ્ય ક્ષેત્ર આ પ્રકારે છેઃ 1 ક્ષમતા નિર્માણના ક્ષેત્રોની ઓળખ કરવી, ખાસ કરીને જોર્ડનના આઈટી સેક્ટર, ડિઝાઈન, યોજનાને ધ્યાનમાં રાખવું. જોર્ડનના લાભને ધ્યાનમાં રાખીને આઈટી ક્ષેત્રમાં ક્ષમતા નિર્માણ કાર્યક્રમોનો અમલ કરવો. 2 રોકાણ તથા વેપાર પ્રોત્સાહન ક્ષેત્રમાં બન્ને દેશોની જાહેર ક્ષેત્રની તથા ખાનગી ક્ષેત્રની કંપનીઓ વચ્ચે સહયોગ 3 ઈ-એજ્યુકેશન, ઈ-ગવર્નન્સ, એમ-ગવર્નનન્સ, આરોગ્ય, ટેલિમેડિસિનના ક્ષેત્રમાં સહકાર વધારવો 4 આંતરરાષ્ટ્રીય પ્રતિયોગી આઈટી એન્ડ ઈ મેન્યુફેકચરિંગ અને સેવા ઉદ્યોગના વિકાસ પર ખાસ ભાર આપીને નિયામક નીતિ અને સંસ્થાનિક માળખા માટે સર્વાધિક ઉપયોગી પદ્ધતિઓને પરસ્પર વહેંચવા 5 બન્ને દેશો દ્વારા આયોજીત આંતરરાષ્ટ્રીય કાર્યક્રમોમાં ભાગ લેવો, તજજ્ઞોનું આદાન-પ્રદાન વગેરે અને 6 બન્ને પક્ષો દ્વારા નિર્ધારિત અન્ય ક્ષેત્રોમાં સહયોગ બન્ને પક્ષ, માહિતી અને તકનીકી તથા ઇલેક્ટ્રોનિક્સ પ્રતિનિધિઓને લઇને કાર્યજૂથની રચના કરશે અને તેના દ્વારા ઉપર્યુક્ત ક્ષેત્રોમાં સહયોગ કાર્યોને પૂરા કરવામાં આવશે.
પ્રધાનમંત્રીએ સંયુક્ત રાષ્ટ્ર દિવસની જનતાને શુભકામના પાઠવી

પ્રધાનમંત્રીશ્રી નરેન્દ્ર મોદીએ 24 ઓક્ટોબર, 2015ના રોજ સંયુક્ત રાષ્ટ્ર દિવસના અવસરે નાગરિકોને શુભકામના પાઠવી હતી. પ્રધાનમંત્રીએ કહ્યું – દરેકને સંયુક્ત રાષ્ટ્ર દિવસના અભિનંદન. સંયુક્ત રાષ્ટ્રએ વિશ્વને શાંતિપૂર્ણ સ્થળ બનાવવાના પોતાના લક્ષ્ય પ્રત્યે સંકલ્પબદ્ધતાની સાથે માનવતાની સેવા કરતા કરતા 70 વર્ષ પૂરા કર્યા છે. ભારત, સંયુક્ત રાષ્ટ્ર દ્વારા કરવામાં આવેલી વિભિન્ન શરૂઆતોમાં આગળ રહ્યું છે અને સંયુક્ત રાષ્ટ્રને તેના પ્રયાસોમાં સંભવ દરેક સહાયતા કરવા માટે પ્રતિબદ્ધ રહ્યું છે. સંયુક્ત રાષ્ટ્ર દિવસના અવસરે રાતના સમયે દુનિયાભરની પ્રતિકાત્મક ઇમારતો પર આસમાની રંગની રોશની કરવામાં આવશે. ભારતમાં અમદાવાદના સાબરમતી આશ્રમને પ્રકાશિત કરવામાં આવશે. ગાંધીજીના આદર્શ અને તેમના દ્વારા બતાવાયેલા માર્ગ આજે ખૂબ પ્રાસંગિક છે અને સંયુક્ત રાષ્ટ્રના ચાર્ટર અને સંયુક્ત રાષ્ટ્રના આદર્શ સાથે મેળ ખાય છે.
મંત્રીમંડળે ભારત અને ઇન્ડોનેશિયા વચ્ચે નશાકારક દ્રવ્યો, માદક પદાર્થો તથા તેની પૂરોગામી પ્રવૃત્તિઓની ગેરકાયદેસર દાણચોરીની સમસ્યાનું સમાધાન કરવા થયેલા સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે નશાકારક દ્રવ્યો, માદક પદાર્થોની ગેરકાયદેસર દાણચોરી અને અવર-જવરની સમસ્યાનું સમાધાન કરવા ભારત અને ઇન્ડોનેશિયા વચ્ચે થયેલા સમજૂતી કરાર (એમઓયુ)ને પોતાની મંજૂરી આપી દીધી છે. આ સમજૂતીથી માદક પદાર્થો અને નશીલા દ્રવ્યોનાં નિયમન તથા માદક પદાર્થોની દાણચોરીની સમસ્યાનું સમાધાન કરવા માટે પરસ્પર સહયોગ સ્થાપિત કરવામાં મદદ મળશે. આ સમજૂતીકરાર જે તારીખે થયો છે એ તારીખથી અમલમાં આવશે અને 5 વર્ષનાં સમયગાળા માટે લાગુ રહેશે. ભારતે 37 દેશોની સાથે આ પ્રકારની સમજૂતીઓ/સમજૂતીકરારો/સંધિઓ પર હસ્તાક્ષર કર્યા છે. સમજૂતી કરારની મુખ્ય વિશેષતાઓ નીચે મુજબ છે:- • આ સમજૂતીથી બંને દેશો વચ્ચે સંયુક્ત રાષ્ટ્ર આંતરરાષ્ટ્રીય ડ્રગ નિયંત્રણ સંધિઓ અનુસાર માદક પદાર્થો અને નશીલા દ્રવ્યોની દાણચોરી અને તેની અવર-જવરની સમસ્યાનું સમાધાન કરવામાં સહયોગ વધશે. • આ સંમતિ પત્ર અંતર્ગત સહયોગમાં માદક પદાર્થો, નશીલા પદાર્થોની ગેરકાયદેસર દાણચોરી અને એની અવરજવરની સમસ્યાનું સમાધાન કરવામાં બંને દેશોનાં રાષ્ટ્રીય કાયદાનાં હાલની કાયદાકીય જોગવાઈઓ પર આધારિત વિવરણનું આદાન-પ્રદાન કરવાનું, માદક દ્રવ્ય, નશાકારક પદાર્થોની ગેરકાયદેસર દાણચોરી અને એની અવરજવર તથા અનિવાર્ય રસાયણો, મની લોન્ડરિંગનાં કામમાં સામેલ લોકોની ઓળખ કરવાની દ્રષ્ટિએ નિયંત્રિત વિતરણ સંચાલનનાં ઉપયોગમાં એકબીજાને મંજૂરી આપવી અને સહાયતા આપવાનું સામેલ છે. • સંમતિ પત્ર અંતર્ગત આ સંમતિ પત્ર અનુસાર પ્રાપ્ત સૂચના અને દસ્તાવેજોની ગોપનિયતા જાળવી રાખવાની જોગવાઈ કરવામાં આવી છે.
ધાનમંત્રી 27 જાન્યુઆરી, 2019નાં રોજ કેરળમાં કોચીની મુલાકાત લેશે

પ્રધાનમંત્રી શ્રી નરેન્દ્ર મોદી 27 જાન્યુઆરી, 2019નાં રોજ કેરળમાં કોચીની મુલાકાત લેશ. આ મુલાકાત દરમિયાન કોચીમાં બીપીસીએલનું સંકલિત રિફાઇનરી વિસ્તરણ પરિસર દેશને અર્પણ કરશે. તેઓ આ જ સ્થળ પેટ્રોકેમિકલ પરિસરનો શિલાન્યાસ પણ કરશે. પ્રધાનમંત્રી આઇઓસીએલ એલપીજી બોટલિંગ પ્લાન્ટ, કોચી ખાતે માઉન્ડેડ સ્ટોરેજ વેસ્સલનું ઉદઘાટન કરશ અને એટ્ટુમનૂરમાં કૌશલ્ય વિકાસ સંસ્થાનો શિલાન્યાસ કરશે. ઇન્ટિગ્રેટેડ રિફાઇનરી એક્સપાન્સન કોમ્પ્લેક્સ આધુનિક વિસ્તરણ સંકુલ હશે, જે કોચીની રિફાઇનરીને ભારતમાં સરકારી ક્ષેત્રની સૌથી મોટી રિફાઈનરીમાં પરિવર્તિત કરશે. આ રિફાઇનરી વૈશ્વિક કક્ષાનાં ધારાધોરણો ધરાવશે. આ રિફાઇનરી ભારત માટે સ્વચ્છ ઇંધણનાં ઉત્પાદન માટે સજ્જ હશે. એનાથી આ પ્લાન્ટમાં પેટ્રોકેમિકલ પ્રોજેક્ટ્સ માટે એલપીજી અને ડિઝલનું ઉત્પાદન બમણું થશ તથા ફીડસ્ટોકનું ઉત્પાદન શરૂ થશે. કોચીનાં આઇઓસીએલ એલપીજી બોટલિંગ પ્લાન્ટનાં માઉન્ડેડ સ્ટોરેજ વેસ્સલ કુલ 4350 એમટીની કુલ સંગ્રહ ક્ષમતા ધરાવશે. પ્લાન્ટની સંગ્રહ ક્ષમતા પ્લાન્ટની આશરે 6 દિવસની બોટલિંગ ક્ષમતાની એલપીજીની જરૂરિયાત પૂર્ણ કરવા માટે વધારવામાં આવી છે. આ સુરક્ષિત સ્ટોરેજ વેસ્સલ છે, જે પ્લાન્ટ અને એની આસપાસનાં વિસ્તારો માટે સૌથી વધુ સલામતી સુનિશ્ચિત કરે છે. પાઇપલાઇન મારફતે એલપીજી પ્રાપ્ત થવાથી માર્ગો પર એલપીજી ટેંકર્સની અવરજવરમાં ઘટાડો થશે. કોચીમાં બીપીસીએલની રિફાઇનરીમાં પેટ્રોકેમિકલ કોમ્પ્લેક્સ મેક ઇન ઇન્ડિયા પહેલ છે, જેનો ઉદ્દેશ આયાત પરની નિર્ભરતામાં ઘટાડો કરવાનો છ. પ્રોપીલીન ડેરિવેટિવ પેટ્રોકેમિકલ અને પોલીઓલ પ્રોજેક્ટ ઘણાં ડાઉનસ્ટ્રીમ ઉદ્યોગો માટે ઉદીપક બનશે. પેટ્રોકેમિકલ અને કુદરતી ગેસ મંત્રાલયનાં પીઠબળ સાથે એટ્ટુમનૂરમાં કૌશલ્ય વિકાસ સંસ્થા ઓઇલ અને ગેસ એમ બંને તથા અન્ય ઉદ્યોગોમાં લાયકાત ધરાવતા યુવાનો માટે રોજગારદક્ષતા અને ઉદ્યોગસાહસિકતા વધારવા અને રોજગારલક્ષી તાલીમ પ્રદાન કરશે. આ વૈશ્વિક કક્ષાની સંસ્થા કેરળ સરકાર દ્વારા ફાળવવામાં આવેલા આઠ એકરનાં પરિસરમાં સ્થાપિત કરવામાં આવશે. એની ક્ષમતા 20 જુદા-જુદા કૌશલ્યોમાં દર વર્ષે આશરે 1000 યુવાનોને કૌશલ્ય આપવાની હશે. અગાઉ પ્રધાનમંત્રીએ 15 જાન્યુઆરી, 2019નાં રોજ કેરળની મુલાકાત લીધી હતી, જેમાં તેમણે કોલ્લમ બાયપાસનું ઉદ્ઘાટન કર્યું હતું તથા તિરુવનંતપુરમમાં પહ્મનાભસ્વામી મંદિરની મુલાકાત લીધી હતી.
પ્રધાનમંત્રી શ્રીએ ચિત્રકૂટમાં માર્ગ અકસ્માતમાં થયેલી જાનહાનિ પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઉત્તર પ્રદેશના ચિત્રકૂટમાં માર્ગ અકસ્માતમાં થયેલી જાનહાનિ પર ઊંડો શોક વ્યક્ત કર્યો છે. પ્રધાનમંત્રી કાર્યાલયે ટ્વિટ કર્યું; “ચિત્રકૂટમાં રાષ્ટ્રીય રાજમાર્ગ પર થયેલો અકસ્માત અત્યંત પીડાદાયક છે. તેમાં જે લોકોએ પોતાના પ્રિયજનો ગુમાવ્યા છે, તેમના પ્રત્યે મારી ઊંડી સંવેદનાઓ. તેની સાથે જ હું ઘાયલો ઝડપથી સ્વસ્થ થાય થાય એવી કામના કરૂં છુંઃ પીએમ”